Ehdotus NEUVOSTON PÄÄTÖKSEKSI,

tehty . . . päivänä . . . kuuta,

assosiaationeuvostossa vahvistettavasta yhteisön kannasta Romanian osallistumiseen terveyden ja sosiaalipolitiikan alalla toteutettaviin yhteisön ohjelmiin (98/C 185/05) KOM(1998) 263 lopull. - 98/0157 (CNS)

(Komission esittämä 7 päivänä toukokuuta 1998)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 129 ja 235 artiklan yhdessä 228 artiklan 3 kohdan ensimmäisen alakohdan kanssa,

ottaa huomioon komission ehdotuksen,

ottaa huomioon Euroopan parlamentin ehdotuksen,

sekä katsoo, että

Euroopan yhteisöjen ja niiden jäsenvaltioiden sekä Romanian tasavallan assosiaatiosta tehdyn Eurooppa-sopimuksen lisäpöytäkirja hyväksyttiin 4 päivänä joulukuuta 1995 tehdyllä neuvoston ja komission päätöksellä,

lisäpöytäkirjan 1 artiklan mukaisesti Romania voi osallistua yhteisön puiteohjelmiin, erityisohjelmiin, hankkeisiin tai muuhun toimintaan erityisesti terveyden ja sosiaalipolitiikan alalla ja 2 artiklan nojalla assosiaationeuvosto päättää niistä ehdoista ja edellytyksistä, joita sovelletaan Romanian osallistumiseen 1 artiklassa tarkoitettuun toimintaan, ja

terveyden edistämistä, terveydestä tiedottamista, terveyskasvatusta ja -koulutusta koskevan yhteisön toimintaohjelman hyväksymisestä kansanterveyden alalla (vuosiksi 1996-2000) 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 645/96/EY (1) ja erityisesti sen 6 artiklan 2 kohdassa, syöväntorjunnan toimintaohjelman hyväksymisestä kansanterveyden alalla vuosiksi 1996-2000 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 646/96/EY (2) ja erityisesti sen 6 artiklan 2 kohdassa, aidsin ja eräiden muiden tartuntatautien ehkäisemistä koskevan yhteisön toimintaohjelman hyväksymisestä kansanterveyden alalla vuosiksi 1996-2000 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 647/96/EY (3) ja erityisesti sen 6 artiklan 2 kohdassa, yhteisön toimintaohjelman hyväksymisestä huumausaineiden väärinkäytön ehkäisemiseksi osana kansanterveyden alan toimintaa (1996-2000) 16 päivänä joulukuuta 1996 tehdyssä Euroopan parlamentin ja neuvoston päätöksessä N:o 102/97/EY (4) ja erityisesti sen 6 artiklan 2 kohdassa sekä miesten ja naisten tasa-arvoisia mahdollisuuksia koskevasta yhteisön keskipitkän aikavälin toimintaohjelmasta (1996-2000) 22 päivänä joulukuuta 1995 tehdyssä neuvoston päätöksessä 95/593/EY (5) ja erityisesti sen 6 artiklan 1 kohdassa säädetään, että Keski- ja Itä-Euroopan assosioituneet maat voivat osallistua näihin ohjelmiin kyseisten maiden yhteisön ohjelmiin osallistumista koskevissa assosiaatiosopimusten lisäpöytäkirjoissa vahvistettujen edellytysten mukaisesti,

ON PÄÄTTÄNYT SEURAAVAA:

Euroopan yhteisöjen ja niiden jäsenvaltioiden sekä Romanian välisestä assosiaatiosta tehdyllä Eurooppa-sopimuksella perustetussa assosiaationeuvostossa vahvistettava yhteisön kanta Romanian osallistumiseen terveyden ja sosiaalipolitiikan alalla toteutettaviin yhteisön ohjelmiin on liitteenä olevan assosiaationeuvoston päätöksen mukainen.

Tehty . . .

Neuvoston puolesta

. . .

(1) EYVL L 95, 16.4.1996, s. 1.

(2) EYVL L 95, 16.4.1996, s. 9.

(3) EYVL L 95, 16.4.1996, s. 16.

(4) EYVL L 19, 22.1.1997, s. 25.

(5) EYVL L 335, 30.12.1995, s. 37.

Luonnos EY:n JA ROMANIAN ASSOSIAATIONEUVOSTON PÄÄTÖS N:o . . ./98, tehty . . . päivänä . . . kuuta Romanian osallistumiseen terveyden ja sosiaalipolitiikan alalla toteutettaviin yhteisön ohjelmiin sovellettavista ehdoista ja edellytyksistä

ASSOSIAATIONEUVOSTO, joka

ottaa huomioon Euroopan yhteisöjen ja niiden jäsenvaltioiden sekä Romanian välisestä assosiaatiosta tehdyn Eurooppa-sopimuksen (1),

ottaa huomioon Euroopan yhteisöjen ja niiden jäsenvaltioiden sekä Romanian assosiaatiosta tehdyn Eurooppa-sopimuksen lisäpöytäkirjan (2), joka koskee Romanian osallistumista yhteisön ohjelmiin ja erityisesti sen 1 ja 2 artiklan,

kyseisen lisäpöytäkirjan 1 artiklan mukaisesti Romania voi osallistua yhteisön puiteohjelmiin, erityisohjelmiin, hankkeisiin tai muuhun toimintaan erityisesti terveyden ja sosiaalipolitiikan alalla, ja

kyseisen lisäpöytäkirjan 2 artiklan mukaisesti assosiaationeuvosto päättää Romanian 1 artiklassa tarkoitettuun toimintaan osallistumiseen sovellettavista ehdoista ja edellytyksistä,

ON PÄÄTTÄNYT SEURAAVAA:

1 artikla

Romania osallistuu Euroopan yhteisön terveyden edistämistä koskevaan ohjelmaan, syöväntorjunnan ohjelmaan, aidsin ja eräiden muiden tartuntatautien ehkäisemistä koskevaan ohjelmaan, huumausaineiden väärinkäytön ehkäisyohjelmaan sekä miesten ja naisten tasa-arvoisia mahdollisuuksia koskevaan ohjelmaan liitteissä I ja II vahvistettujen ehtojen ja edellytysten mukaisesti; kyseiset liitteet ovat olennainen osa tätä päätöstä.

2 artikla

Tätä päätöstä sovelletaan 31 päivään joulukuuta 2000.

3 artikla

Tämä päätös tulee voimaan sen tekemistä seuraavan kuukauden ensimmäisenä päivänä.

Tehty . . .

Assosiaationeuvoston puolesta

Puheenjohtaja

. . .

(1) EYVL L 357, 31.12.1994.

(2) EYVL L 317, 30.12.1995, s. 39

LIITE I

ROMANIAN OSALLISTUMISEEN TERVEYDEN EDISTÄMISTÄ KOSKEVAAN OHJELMAAN, SYÖVÄNTORJUNNAN OHJELMAAN, AIDSIN JA ERÄIDEN MUIDEN TARTUNTATAUTIEN EHKÄISEMISTÄ KOSKEVAAN OHJELMAAN, HUUMAUSAINEIDEN VÄÄRINKÄYTÖN EHKÄISYOHJELMAAN SEKÄ MIESTEN JA NAISTEN TASA-ARVOISIA MAHDOLLISUUKSIA KOSKEVAAN OHJELMAAN SOVELLETTAVAT EHDOT JA EDELLYTYKSET

1. Romania osallistuu terveyden edistämistä koskevan ohjelman, syöväntorjunnan ohjelman, aidsin ja eräiden muiden tartuntatautien ehkäisemistä koskevan ohjelman, huumausaineiden väärinkäytön ehkäisyohjelman sekä miesten ja naisten tasa-arvoisia mahdollisuuksia koskevan ohjelman, jäljempänä `ohjelmat`, kaikkiin toimiin terveyden edistämistä, terveydestä tiedottamista, terveyskasvatusta ja -koulutusta koskevan yhteisön toimintaohjelman hyväksymisestä kansanterveyden alalla (vuosiksi 1996-2000) 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 645/96/EY ja erityisesti sen 6 artiklan 2 kohdassa, syöväntorjunnan toimintaohjelman hyväksymisestä kansanterveyden alalla vuosiksi 1996-2000 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 646/96/EY ja erityisesti sen 6 artiklan 2 kohdassa, aidsin ja eräiden muiden tartuntatautien ehkäisemistä koskevan yhteisön toimintaohjelman hyväksymisestä kansanterveyden alalla vuosiksi 1996-2000 29 päivänä maaliskuuta 1996 tehdyssä Euroopan parlamentin ja neuvoston päätöksessä N:o 647/96/EY ja erityisesti sen 6 artiklan 2 kohdassa, yhteisön toimintaohjelman hyväksymisestä huumausaineiden väärinkäytön ehkäisemiseksi osana kansanterveyden alan toimintaa (1996-2000) 16 päivänä joulukuuta 1996 tehdyssä Euroopan parlamentin ja neuvoston päätöksessä N:o 102/97/EY ja erityisesti sen 6 artiklan 2 kohdassa sekä miesten ja naisten tasa-arvoisia mahdollisuuksia koskevasta yhteisön keskipitkän aikavälin toimintaohjelmasta (1996-2000) 22 päivänä joulukuuta 1995 tehdyssä neuvoston päätöksessä 95/593/EY ja erityisesti sen 6 artiklan 1 kohdassa määriteltyjen tavoitteiden, arviointiperusteiden, menettelyjen ja määräaikojen mukaisesti, jollei tässä päätöksessä toisin säädetä.

2. Ehdot ja edellytykset täyttävien romanialaisten laitosten, järjestöjen ja yksityishenkilöiden hakemusten esittämiseen, arviointiin ja valintaan sovelletaan ehtoja ja edellytyksiä, jotka vastaavat mahdollisimman hyvin yhteisön jäsenvaltioiden ehtoja ja edellytyksiä.

3. Ohjelmien yhteisön ulottuvuuden varmistamiseksi edellytetään, että Romanian ehdottamiin monikansallisiin hankkeisiin ja toimiin osallistuu vähimmäismäärä kumppaneita yhteisön jäsenvaltioista. Vähimmäismäärä vahvistetaan ohjelmien toteuttamisen yhteydessä, ja siinä otetaan huomioon toimien ominaisluonne, kumppaneiden määrä kussakin hankkeessa sekä ohjelmiin osallistuvien maiden määrä.

4. Romania maksaa vuosittain osuuden Euroopan yhteisöjen yleiseen talousarvioon ohjelmiin osallistumisestaan johtuvien kustannusten kattamiseksi (katso liite II). Assosiaatiokomitealla on lupa tarvittaessa mukauttaa kyseistä osuutta.

5. Yhteisön jäsenvaltiot ja Romania tekevät voimassa olevien säännösten rajoissa kaikkensa helpottaakseen ehdot ja edellytykset täyttävien henkilöiden vapaata liikkuvuutta ja oleskelua Romaniassa ja yhteisön jäsenvaltioissa tämän päätöksen soveltamisalaan kuuluviin toimiin osallistumiseksi.

6. Euroopan yhteisöjen komissio ja Romania valvovat jatkuvasti kumppanuuden perusteella Romanian osallistumista ohjelmiin, sanotun kuitenkaan rajoittamatta komission ja Euroopan yhteisöjen tilintarkastustuomioistuimen velvollisuuksia valvoa ja arvioida kyseisiä ohjelmia terveyden edistämisestä (7 artikla), syöväntorjunnasta (7 artikla), aidsin ja eräiden muiden tartuntatautien ehkäisemisestä (7 artikla) huumausaineiden väärinkäytön ehkäisemistä (7 artikla) sekä miesten ja naisten tasa-arvoisista mahdollisuuksista (11 artikla) tehdyn päätöksen perusteella. Romania toimittaa komissiolle tarvittavat kertomukset ja osallistuu muihin yhteisön tässä yhteydessä päättämiin erityistoimiin.

7. Romania kutsutaan kaikkiin ennen ohjelmakomiteoiden säännönmukaisia kokouksia pidettäviin tämän päätöksen täytäntöönpanoa koskevia kysymyksiä käsitteleviin koordinointikokouksiin, sanotun kuitenkaan rajoittamatta terveyden edistämisestä tehdyn päätöksen 5 artiklassa, syönväntorjunnasta tehdyn päätöksen 5 artiklassa, aidsin ja eräiden muiden tartuntatautien ehkäisemisestä tehdyn päätöksen 5 artiklassa, huumausaineiden väärinkäytön ehkäisemisestä tehdyn päätöksen 5 artiklassa sekä miesten ja naisten tasa-arvoisista mahdollisuuksista tehdyn päätöksen 9 artiklassa tarkoitettujen menettelyjen soveltamista. Komissio ilmoittaa Romanialle säännönmukaisesti pidettävien kokousten tulokset.

8. Ohjelmia koskevissa hakumenettelyissä, sopimuksissa, kertomuksissa ja muissa hallinnollisissa järjestelyissä käytettävän kielen on oltava jokin yhteisön virallisista kielistä.

LIITE II

ROMANIAN RAHOITUSOSUUS TERVEYDEN EDISTÄMISOHJELMASTA, SYÖVÄNTORJUNNAN OHJELMASTA, AIDSIN JA ERÄIDEN MUIDEN TARTUNTATAUTIEN EHKÄISYOHJELMASTA, HUUMAUSAINEIDEN VÄÄRINKÄYTÖN EHKÄISYOHJELMASTA SEKÄ MIESTEN JA NAISTEN TASA-ARVOISIA MAHDOLLISUUKSIA KOSKEVASTA OHJELMASTA

1. Romanian rahoitusosuudella katetaan:

- romanialaisille osallistujille ohjelmista myönnettävä rahoitustuki,

- ohjelmien hallinnolliset lisäkustannukset, jotka liittyvät komission vastuulla olevaan ohjelman hallinnointiin ja jotka aiheutuvat Romanian osallistumisesta ohjelmiin.

2. Romanialaisille edunsaajille ohjelmista myönnettyjen avustusten tai muun rahoitustuen yhteenlaskettu määrä ei saa minään varainhoitovuonna ylittää Romanian rahoitusosuutta sen jälkeen, kun hallinnolliset lisäkustannukset on vähennetty.

Jos Romanian yhteisön talousarvioon maksama osuus hallinnollisten lisäkustannusten vähentämisen jälkeen on suurempi kuin romanialaisten edunsaajien ohjelmista saamien avustusten ja muun rahoitustuen yhteismäärä, Euroopan yhteisöjen komissio siirtää ylijäämän seuraavan varainhoitovuoden talousarvioon ja vähentää vastaavan määrän Romanian kyseisen vuoden rahoitusosuudesta. Jos tällaista ylijäämää on jäljellä ohjelmien voimassaolon päättyessä, vastaava summa palautetaan Romanialle.

3. Terveyden edistäminen

Romanian vuosittainen rahoitusosuus on 65 645 ecua vuodesta 1998 alkaen. Tästä määrästä 4 295 ecua osoitetaan ohjelman hallinnollisiin lisäkustannuksiin, jotka liittyvät komission vastuulla olevaan ohjelman hallinnointiin ja jotka aiheutuvat Romanian osallistumisesta ohjelmaan.

4. Syöväntorjunta

Romanian vuosittainen rahoitusosuus on 113 783 ecua vuodesta 1998 alkaen. Tästä määrästä 7 444 ecua osoitetaan ohjelman hallinnollisiin lisäkustannuksiin, jotka liittyvät komission vastuulla olevaan ohjelman hallinnointiin ja jotka aiheutuvat Romanian osallistumisesta ohjelmaan.

5. Aidsin ja eräiden muiden tartuntatautien ehkäisy

Romanian vuosittainen rahoitusosuus on 87 526 ecua vuodesta 1998 alkaen. Tästä määrästä 5 726 ecua osoitetaan ohjelman hallinnollisiin lisäkustannuksiin, jotka liittyvät komission vastuulla olevaan ohjelman hallinnointiin ja jotka aiheutuvat Romanian osallistumisesta ohjelmaan.

6. Huumeiden väärinkäytön ehkäiseminen

Romanian vuosittainen rahoitusosuus on 43 763 ecua vuodesta 1998 alkaen. Tästä määrästä 2 863 ecua osoitetaan ohjelman hallinnollisiin lisäkustannuksiin, jotka liittyvät komission vastuulla olevaan ohjelman hallinnointiin ja jotka aiheutuvat Romanian osallistumisesta ohjelmaan.

7. Miesten ja naisten tasa-arvoiset mahdollisuudet

Romanian vuosittainen rahoitusosuus on 157 454 ecua vuodesta 1998 alkaen. Tästä määrästä 10 301 ecua osoitetaan ohjelman hallinnollisiin lisäkustannuksiin, jotka liittyvät komission vastuulla olevaan ohjelman hallinnointiin ja jotka aiheutuvat Romanian osallistumisesta ohjelmaan.

8. Euroopan yhteisöjen yleiseen talousarvioon sovellettavia varainhoitoasetuksia sovelletaan erityisesti Romanian rahoitusosuuden hallintaan.

Tämän päätöksen tullessa voimaan ja jokaisen seuraavan vuoden alussa komissio lähettää Romanialle pyynnön maksaa sen tämän päätöksen mukaista rahoitusosuutta vastaava määrä.

Rahoitusosuus ilmoitetaan ecuina ja maksetaan komission ecumääräiselle pankkitilille.

Romania maksaa rahoitusosuutensa tämän päätöksen soveltamisalaan kuuluvista vuosikustannuksista rahoituspyynnön mukaisesti ja viimeistään kolmen kuukauden kuluttua pyynnön lähettämisestä. Jos rahoitusosuuden maksu viivästyy, Romania maksaa korkoa maksamattomasta määrästä eräpäivästä alkaen. Korkona käytetään eräpäivän kuukautena voimassa olevaa Euroopan raha-asiain yhteistyörahaston ecumääräisiin toimiinsa soveltamaa korkoa korotettuna 1,5 prosenttiyksiköllä.

9. Romania maksaa 3, 4, 5, 6 ja 7 kohdassa tarkoitetut hallinnollisluonteiset lisäkustannukset talousarviostaan.

10. Romania maksaa jäljellä olevat osallistumiskustannuksensa seuraavasti.

10.1. Terveyden edistäminen

Vuonna 1998: 23 540 ecua Romanian talousarviosta ja 37 810 ecua sen PHARE-määrärahoista.

Vuonna 1999: 30 675 ecua Romanian talousarviosta ja 30 675 ecua sen PHARE-määrärahoista.

Vuonna 2000: 37 810 ecua Romanian talousarviosta ja 23 540 ecua sen PHARE-määrärahoista.

10.2. Syöväntorjunta

Vuonna 1998: 42 535 ecua Romanian talousarviosta ja 63 804 ecua sen PHARE-määrärahoista.

Vuonna 1999: 53 170 ecua Romanian talousarviosta ja 53 169 ecua sen PHARE-määrärahoista.

Vuonna 2000: 63 804 ecua Romanian talousarviosta ja 42 535 ecua sen PHARE-määrärahoista.

10.3. Aidsin ja eräiden muiden tartuntatautien torjunta

Vuonna 1998: 32 720 ecua Romanian talousarviosta ja 49 080 ecua sen PHARE-määrärahoista.

Vuonna 1999: 40 900 ecua Romanian talousarviosta ja 40 900 ecua sen PHARE-määrärahoista.

Vuonna 2000: 49 080 ecua Romanian talousarviosta ja 32 720 ecua sen PHARE-määrärahoista.

10.4. Huumeiden väärinkäytön ehkäisy

Vuonna 1998: 16 360 ecua Romanian talousarviosta ja 24 540 ecua sen PHARE-määrärahoista.

Vuonna 1999: 20 450 ecua Romanian talousarviosta ja 20 450 ecua sen PHARE-määrärahoista.

Vuonna 2000: 24 540 ecua Romanian talousarviosta ja 16 360 ecua sen PHARE-määrärahoista.

10.5. Tasa-arvoiset mahdollisuudet

Vuonna 1998: 58 861 ecua Romanian talousarviosta ja 88 292 ecua sen PHARE-määrärahoista.

Vuonna 1999: 73 576 ecua Romanian talousarviosta ja 73 577 ecua sen PHARE-määrärahoista.

Vuonna 2000: 88 292 ecua Romanian talousarviosta ja 58 861 ecua sen PHARE-määrärahoista.

10.6. PHARE-osuus riippuu PHARE-ohjelman säännönmukaisista ohjelmointimenettelyistä.